युग्म तितलियों को इस तरह साथ-साथ उड़ते जाते देख कर, मैंने जाना कि तितलियाँ भी इंसान सी हैं। उनकी भी ख्वाहिशें हैं। घर-संसार है। उन्हें भी तलाश होती है सहचर की। ठीक इंसानों की तरह प्रेम की खोज में पहुँच जाती हैं अपनी मंजि़ल तक और आगे बढ़ कर हाथ थाम लेती हैं अपने साथी का; जीवन की डगर पर साथ चलने के लिए। बिना कुछ कहे, मौन की भाषा में तितलियाँ मुझे बता गईं, उड़ते जाते हुए कि जीवन रथ के दो पहिए होते हैं और इस रथ पर सवार चाहे इंसान हों, पशु-पक्षी हों या तितलियाँ सभी को हमसफऱ की, सभी को प्रेम की तलाश होती है क्योंकि प्रेम ही तो जीवन है। जीवन है तो प्रेम रहेगा। जीवन चक्र ऐसे ही चलता है प्यार के पंखों से...